Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6068

276. cikk A 271. cikkben említett támogatásoknak vagy állami támogatásoknak a Portugál Köztársaság által, illetve a 275. cikkben említett visszatérítéseknek a Közösség által történő végrehajtása előzetes konzultációt igényel, amely a következő eljárásnak megfelelően zajlik: 1. Bármilyen, a következők rögzítésére irányuló javaslat: – a Portugáliából a jelenlegi Közösségbe vagy harmadik országokba irányuló kivitel támogatása, vagy – a jelenlegi Közösségből Portugáliába irányuló kivitelre vonatkozó visszatérítés, nézetek cseréjének tárgyát képezi az azon piac közös szervezése által létrehozott irányítóbizottság időszakos üléseinek keretében, amely piachoz a szóban forgó termék tartozik. 2. A Bizottság képviselője az 1. pontban említett javaslatot vizsgálatra nyújtja be; ez a vizsgálat különösen a tervezett kivitel gazdasági vonatkozásával és a portugál piaci helyzettel és árszinttel, a jelenlegi Közösségben vagy a világpiacon kialakult helyzettel és árszinttel foglalkozik. 3. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a javaslatról. A véleményt 54 szavazatos többséggel hozzák meg. A véleményt haladéktalanul továbbítják a rögzítés tekintetében illetékes hatósághoz, azaz a Portugál Köztársasághoz, illetve adott esetben a Bizottsághoz. 4. Negatív vélemény esetén az illetékes hatóság: – nem alkalmazhat a véleménynek meg nem felelő rögzítési intézkedést a bizottság véleményének közlésétől számított 10 munkanapos időszak lejártáig, – haladéktalanul tájékoztatja a Tanácsot a rögzítési intézkedésről, amely azt megvitathatja, és ajánlhatja az illetékes hatóságnak, hogy módosítsa rögzítési javaslatát vagy határozatát. 2004/60/II. szám C. A Portugália és harmadik országok közötti kereskedelemben alkalmazandó szabályok

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes